**NOTĂ INFORMATIVĂ**

la proiectul de Hotărâre de Guvern pentru aprobarea Conceptului Sistemului informațional de gestionare a autorizației de agent economic autorizat și Regulamentului privind modul de ținere a Registrului de stat a autorizației de agent economic autorizat format de Sistemul informațional de gestionare a autorizației de agent economic

|  |
| --- |
| **1. Denumirea autorului şi, după caz, a participanților la elaborarea proiectului**  |
|  Proiectul de hotărâre pentru aprobarea Conceptului Sistemului informațional de gestionare a autorizației de agent economic autorizat și Regulamentului privind modul de ținere a Registrului de stat a autorizației de agent economic autorizat format de Sistemul informațional de gestionare a autorizației de agent economic este elaborat de către Ministerul Finanțelor (Serviciul Vamal). |
| **2.** **Condițiile ce au impus elaborarea proiectului de act normativ și finalitățile urmărite**  |
| Conform conceptului, agenții economici care îndeplinesc în mod voluntar criteriile reglementate de legislația vamală și stabilesc o relație strânsă de cooperare cu autoritățile vamale, în scopul asigurării obiectivului comun – siguranța și securitatea lanțului de aprovizionare, au dreptul să beneficieze de simplificări și facilități vamale.Asigurarea siguranței și securității lanțului de aprovizionare, facilitatea comerțului, implementarea noilor instrumente internaționale în domeniul vamal, precum este Agentul Economic Autorizat (în continuare - AEO), sunt priorități atât ale Republicii Moldova ca stat, cât și ale Serviciului Vamal ca autoritate de implementare a politicii statutului în domeniul vamal.Astfel, în Republica Moldova conceptul AEO a fost stabilit și implementat în baza standardelor internațional recunoscute, fiind un program de parteneriat între autoritatea vamală și solicitanții/titularii statutului AEO. Principiile pe care se bazează acest parteneriat sunt: imutabilitatea, transparența, corectitudinea, loialitatea, echitatea și responsabilitatea. În scopul valorificării conceptului AEO și garantării principiilor trasate a fost identificată necesitatea dezvoltării unui sistem informațional pentru gestionarea autorizației AEO (în continuare - SI ”e-AEO”). Prin prezentul proiect de hotărâre se propune aprobarea Conceptului Sistemului informațional de gestionare a autorizației AEO și Regulamentului privind modul de ținere a Registrului de stat a autorizației de AEO format de SI ”e-AEO”.SI ”e-AEO” este destinat pentru asigurarea formării resursei informaționale privind operatorii economici autorizați, prezentarea informației autorităților administrației publice, persoanelor fizice și juridice, autorități vamale ale altor țări în ordinea și modul determinate de regulamentul Sistemului și legislația în vigoare.Registrul de stat format de SI ”**e-AEO**” este unica sursă oficială de informație despre operatorii economici autorizați, tipul autorizației și statutul ei.SI ,,e-AEO” este parte componentă a Sistemului Informațional Integrat Vamal.Prin crearea SI ,,e-AEO” vor fi atinse următoarele scopuri:- crearea unui sistem de evidență, gestiune și trasabilitate stabil și fiabil pentru solicitanții și titularii AEO;- optimizarea și automatizarea proceselor asociate consultării, solicitării, examinării, gestionării, auditării, monitorizării, reevaluării, emiterii, suspendării, retragerii, anulării ș.a., relevante instituției AEO;- facilitatea comerțului extern, asigurarea corespunzătoare a siguranței și securității lanțului de internațional de aprovizionare;* implementarea noilor instrumente internaționale în domeniul vamal;
* simplificarea procedurii de solicitare și obținerea a statutului de (AEO), precum și reducerea timpului, costurilor și altor resurse aferente procesului de autorizare;
* crearea instrumentelor automatizate de gestionare de către autoritatea vamală a autorizației AEO, inclusiv de audit și trasabilitate;
* reducerea interacțiunii umane (autoritatea vamală și mediul de afaceri);
* excluderea suportului de hârtie;
* creșterea numărului de AEO și crearea parteneriatelor de încredere între autoritatea vamală și mediul de afaceri;
* crearea unui instrument credibil care va permite schimbul de informații în raport cu mediul de afaceri (solicitanți/titulari AEO), cu alte autorități vamale în scopul recunoașterii mutuale a programelor AEO.
 |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
| Prezentul proiect, oferă un cadru normativ îmbunătățit prin armonizarea la standardele UE, în corelare cu dispozițiile legale reglementate de cadrul legislativ existent în UE. Astfel se transpune, art. 16 (1) din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015 și art. 30 din Regulamentul de punere în aplicare (UE) nr. 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, în versiunea modificată ultima oară 15.03.2021. Transpunerea și implementarea prevederilor din legislația UE este importantă în contextul realizării obiectivelor de facilitare a comerțului ce derivă din Titlul V „Comerț și aspecte legate de comerț”, Capitolul 5 „Regimul vamal și facilitarea comerțului”, art.192-201 ale acestuia.Concluziile din Avizul de compatibilitate al Centrului de Armonizare a legislației nr. 31/02-69-6240 din 22 iunie 2022 recepționat în procesul de avizare a Hotărârii Guvernului nr. 753 din 02.11.2022 cu privire la modificarea Hotărârii Guvernului nr. 647/2014 privind punerea în aplicare a prevederilor secțiunilor a 271-a și a 281-a din Codul vamal al Republicii Moldova, reflectă și opinia asupra proiectului respectiv din punct al compatibilității și armonizării la legislația UE. |
| **4.** **Principalele prevederi ale proiectului şi evidențierea elementelor noi**  |
| Proiectul de hotărâre*,* presupune:- aprobarea Conceptului Sistemului informațional de gestionare a autorizației AEO, prevăzut în Anexa nr.1 la Hotărâre;- aprobarea Regulamentului privind modul de ținere a Registrului de stat a autorizației de AEO format de SI ”e-AEO”, prevăzut în Anexa nr.2 la Hotărâre;Printre principalele elemente prevăzute în proiect este reglementarea aplicării electronice prin intermediul SI ”e-AEO”, care reprezintă o soluție informatică, constituită din interconexiunea unui ansamblu de resurse și tehnologii informaționale, mijloace tehnice de program și metodologii, precum și infrastructură, destinată utilizatorului pentru procesarea informației privind eliberarea autorizației AEO, monitorizarea și reevaluarea titularilor statutului de AEO.  |
| **5.** **Fundamentarea economico-financiară**  |
| Proiectul nu prevede instituirea sau reorganizarea instituțională în autoritățile existente. Implementarea proiectului de hotărâre în cauză nu necesită resurse financiare bugetare. SI ”e-AEO” este dezvoltat și finanțat din surse financiare externe cu suportulProgramului USAID Reforme Structurale în Moldova. Asigurarea funcționării SI e-AEO se va efectua din contul și în limitele mijloacelor alocate anual din bugetul de stat, precum și din contul mijloacelor speciale prevăzute de lege.SI ”e-AEO” este dezvoltat și finanțat din surse financiare externe cu suportulProgramului USAID Reforme Structurale în Moldova.  |
| **6.** **Modul de încorporare a actului în cadrul normativ în vigoare**  |
| Menționăm că, la elaborarea proiectului s-a ținut cont de prevederile următoarelor acte normative:- Legea nr. 100/2017 cu privire la actele normative;- Legea nr. 467/2003 cu privire la informatizare și la resursele informaționale de stat;- Legea nr. 71/2007 cu privire la registre;- Legea nr. 133/2011 privind protecția datelor cu caracter personal;- Hotărârea Guvernului nr. 561/2007 cu privire la Sistemul Informațional Integrat Vamal;- Hotărârea Guvernului nr. 562/2006 cu privire la crearea sistemelor și resurselor informaționale automatizate de stat;- Hotărârea Guvernului nr. 201/2017 privind aprobarea cerințelor minime obligatorii de securitate cibernetică.Cu statut de cadru normativ conex, după intrarea în vigoare a prezentului proiect, va fi necesară elaborarea și aprobarea de către Serviciul Vamal a ghidului de utilizare a SI ”e-AEO” cu plasarea acestuia pe interfața de utilizare, pentru a putea fi accesat de solicitanți/titulari AEO. |
| **7.** **Avizarea și consultarea publică a proiectului**  |
| În scopul respectării prevederilor Legii nr.239/2008 privind transparența în procesul decizional, proiectul urmează a fi plasat pe pagina oficială a Ministerului Finanțelor, la compartimentul Transparența decizională/Consultări publice. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi transmis Cancelariei de Stat pentru înregistrare și avizarea autorităților și instituțiilor publice interesate.  |
| **8.** **Constatările expertizei anticorupție**  |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |
| **9.** **Constatările expertizei de compatibilitate**  |
| Proiectul de hotărâre pentru aprobarea Conceptului Sistemului informațional de gestionare a autorizației AEO și Regulamentului privind modul de ținere a Registrului de stat a autorizației de AEO format de SI ”e-AEO” reieșind din obiectul său specific de reglementare și scopul urmărit, asigură transpunerea selectivă cu privire la utilizarea sistemului electronic AEO stipulate la art.16 din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015 și art.30 din Regulamentul de punere în aplicare (UE) nr. 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, în versiunea modificată ultima oară 15.03.2021. Concluziile din Avizul de compatibilitate al Centrului de Armonizare a legislației nr. 31/02-69-6240 din 22 iunie 2022 recepționat în procesul de avizare a Hotărârii Guvernului nr. 753 din 02.11.2022 cu privire la modificarea Hotărârii Guvernului nr. 647/2014 privind punerea în aplicare a prevederilor secțiunilor a 271-a și a 281-a din Codul vamal al Republicii Moldova, reflectă și opinia asupra proiectului respectiv din punct al compatibilității și armonizării la legislația UE. |
| **10.** **Constatările expertizei juridice**  |
| Informația referitoare la concluziile expertizei juridice privind compatibilitatea proiectului de hotărâre cu alte acte normative în vigoare, precum şi respectarea normelor de tehnică legislativă va fi inclusă în sinteza obiecțiilor şi propunerilor/recomandărilor după recepționarea raportului de expertiză juridică. |

|  |
| --- |
|  **Ministru Dumitru BUDIANSCHI** |